"Ауаҩы ԥсшьара Аԥсныҟа данааи, аҳәаа инаркны асасаирҭа аҟынӡа ишақәнагоу ауаҩы изныҟәатәуп. Ииашоуп, аԥсуаа еснагь аҽынкылашьа рдыруан, ак угәамԥхозаргьы, уи азы иҟоуп акультуратә бызшәа. Сусураҿгьы иҟалахьеит апровокациақәа. Зны ԥсшьаҩык ус ҿааиҭит: "Шәара ақырҭцәа рахь ишәҭахым, аурысцәа рахь ишәҭахым, шәхатә ҳәынҭқарра аԥышәҵарц шәгәы иҭоуп, убри шәаҟәыҵыр еиӷьуп", - ҳәа. Саргьы ус наиаҭаскит: "Иҭабуп шәгәааганаразы, аха ари адгьыл шьала икәабоуп ахақәиҭразы, аха амгәазы ҳхьыԥшымра ҳагәҭасып ҳәа шәгәы иаанагозар, Урыстәылагьы иаҳа ибеиоу ҳәынҭқаррак иалалар ауеит", - ҳәа. Уи алагьы атема аҳаркит", - ҳәа игәалаиршәоит Гоԥиа.
Инеиҵыху аиҿцәажәара шәазыӡырҩы арадио Sputnik Аԥсны аефир аҿы.